CELEX: 32010D0646
Language: bg
Date: 2010-10-26 00:00:00
Title: 2010/646/ЕС: Решение на Комисията от 26 октомври 2010 година за удължаване на периода на валидност на Решение 2002/499/ЕО по отношение на растенията от Chamaecyparis Spach, Juniperus L. и Pinus L., произхождащи от Република Корея и чийто растеж е естествено или изкуствено потиснат (нотифицирано под номер C(2010) 7281)

27.10.2010   
            
            
               BG
            
            
               Официален вестник на Европейския съюз
            
            
               L 281/98
            
         РЕШЕНИЕ НА КОМИСИЯТА
   от 26 октомври 2010 година
   за удължаване на периода на валидност на Решение 2002/499/ЕО по отношение на растенията от Chamaecyparis Spach, Juniperus L. и Pinus L., произхождащи от Република Корея и чийто растеж е естествено или изкуствено потиснат
   (нотифицирано под номер C(2010) 7281)
   (2010/646/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
   като има предвид, че:
   
               (1)
            
            
               С Решение 2002/499/ЕО на Комисията от 26 юни 2002 г. относно разрешаване на дерогации от някои разпоредби на Директива 2000/29/ЕО на Съвета за растенията от Chamaecyparis Spach, Juniperus L. и Pinus L., произхождащи от Република Корея и чийто растеж е естествено или изкуствено потиснат (2), на държавите-членки се разрешава да предвидят дерогации от разпоредбите на член 4, параграф 1 от Директива 2000/29/ЕО по отношение на растенията от Chamaecyparis Spach, Juniperus L. и Pinus L., с изключение на плодовете и семената, произхождащи от Република Корея, за ограничени периоди от време и при определени условия.
            
         
               (2)
            
            
               Дерогациите, предоставени с Решение 2002/499/ЕО, бяха с ограничена продължителност и сроковете, предвидени в посоченото решение, бяха удължени с решения 2005/775/ЕО (3) и 2007/432/ЕО (4) на Комисията.
            
         
               (3)
            
            
               Тъй като обстоятелствата, обуславящи посочените дерогации, са все още актуални и липсва нова информация, която да обосновава преразглеждането на специфичните условия, срокът на разрешението за дерогации следва да бъде удължен. Освен това бе натрупан опит от информацията, събрана от държавите-членки в съответствие с член 2 от Решение 2002/499/ЕО, както и въз основа на контактите с Република Корея. Също така с посоченото решение са установени подходящи механизми за гарантиране мониторинга на условията на прилагане на дерогациите. Следователно е целесъобразно срокът на разрешенията за дерогации, предоставени с посоченото решение, да бъде удължен за по-дълъг период от срока на дерогациите, предоставени с предишни решения, а именно, до 31 декември 2020 г.
            
         
               (4)
            
            
               От фитосанитарни съображения обаче вносът на растенията от Juniperus L., произхождащи от Република Корея, чийто растеж е естествено или изкуствено потиснат, следва до 31 декември 2020 г. да се осъществява ежегодно единствено през определен период от годината.
            
         
               (5)
            
            
               Поради това Решение 2002/499/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Решение 2002/499/ЕО се изменя, както следва:
   
               1.
            
            
               В член 2, първа и втора алинея текстът „1 август всяка година, в периода от 2005 до 2010 г.“ се заменя с „1 август всяка година“.
            
         
               2.
            
            
               Таблицата в член 4 се заменя със следната таблица:
               
                           „Растения
                        
                        
                           Период
                        
                     
                           
                              Chamaecyparis
                           
                        
                        
                           1.1.2011 г. — 31.12.2020 г.
                        
                     
                           
                              Juniperus
                           
                        
                        
                           от 1.11. до 31.3. всяка година до 31.12.2020 г.
                        
                     
                           
                              Pinus
                           
                        
                        
                           1.1.2011 г. — 31.12.2020 г.“
                        
                     
         Член 2
   Адресати на настоящото решение са държавите-членки.
   
      Съставено в Брюксел на 26 октомври 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 168, 27.6.2002 г., стр. 53.
   
      (3)  ОВ L 292, 8.11.2005 г., стр. 11.
   
      (4)  ОВ L 161, 22.6.2007 г., стр. 65.